ai4bharat/Pralekha huggingface dataset:
గనుల మంత్రిత్వ శాఖ
ఆంధ్రప్రదేశ్ రాష్ట్రంలో బంగారు నిల్వలు
భారతీయ ఖనిజాల వార్షిక పుస్తకం ప్రకారం 01.04. 2020 నాటికి ఆంధ్రప్రదేశ్లో మొత్తం వనరులలో 47.17 టన్నులు ఉన్నాయి. ఇందులో 5.3 టన్నుల నిరూపిత & సంభావ్య నిల్వలు, 41.87 టన్నుల ప్రాథమిక లోహంగా బంగారంతో ఇతర వనరులు ఉన్నాయి.
ఆంధ్రప్రదేశ్లోని వివిధ ప్రాంతాలలో జిఎస్ఐ నిర్వహించిన బంగారంపై పరిశోధనల ప్రకారం రామగిరి బంగారు క్షేత్రం, పెనకచెర్ల బంగారు క్షేత్రం, జోనగిరి పలకల బెల్టు, చిగురుగుంట దక్షిణానికి ఉన్న బినత్తం బంగారు బెల్ట్లలో బంగారు నిక్షేపాలు కనిపించినట్టు తెలుస్తోంది. చిగురుగుంట ప్రాంతంలో సగటున 4.0 - 6.22 జి/ టఇ ఎయుతో 3467 టన్నుల ముడి ఖనిజం ఉన్నట్టు జిఎస్ఐ అంచనా వేసింది.
ఎంఎండిఆర్ చట్టం, 2015 అమలు తర్వాత, ఆంధ్రప్రదేశ్లోని చిత్తూరు జిల్లాలో చిగురుగుంట, బిసనత్తం బంగారు గనులు, కోలార్ పలకల బెల్ట్ గురించిన భౌగోళిక రాజకీయ నివేదికలు వచ్చిన తర్వాత వాటిని ఆంధ్రప్రదేశ్ రాష్ట్ర ప్రభుత్వానికి అప్పగించడం జరిగింది. ఈ రెండు బ్లాకులలో వనరుల అంచనా దిగువన పేర్కొన్నట్టుగా ఉంది ః
చిగురుగుంట బ్లాకుః చిగరగుంట గని -1లో అంచనా వేసిన వనరులు సగటు 5.20 పిపిఎం బంగారంతో 1.6573 మిలియన్ టన్నల ఖనిజం, చిగరగుంట బ్లాకు 5వ స్థాయి  వరకు సగటున 5.73 జి/ టఇతో మొత్తం వనరు 2.04 మిలియన్ టన్నులుగా అంచనా వేశారు.
బిసనత్తం బ్లాకుః బిసనత్తం బ్లాకులో సగటు గ్రేడ్ 4.70 జి/ టితో 173478 టన్నుల ఖనిజ వనరును అంచనా వేశారు.
ఈ విషయాన్ని రాజ్యసభకు లిఖితపూర్వకంగా ఇచ్చిన సమాధానంలో కేంద్ర బొగ్గు, గనులు, పార్లమెంటరీ వ్యవహారాల మంత్రి శ్రీ ప్రహ్లాద్ జోషీ వివరించారు.
ప్రధాన మంత్రి కార్యాలయం
కంచు పతకాన్ని గెలుచుకొన్నందుకు గాను శ్రీ లవ్ ప్రీత్ సింహ్ కు అభినందనలుతెలిపిన ప్రధాన మంత్రి
పురుషుల 109 కిలో గ్రాముల వెయిట్ లిఫ్టింగ్ లో కాంస్య పతకాన్ని గెలుచుకొన్నందుకు శ్రీ లవ్ ప్రీత్ సింహ్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
ప్రధాన మంత్రి ఒక ట్వీట్ లో -
‘‘పురుషుల 109 కిలో గ్రాముల వెయిట్ లిఫ్టింగ్ లో కాంస్య పతకాన్ని గెలుచుకొన్నందుకు ప్రతిభావంతుడు శ్రీ లవ్ ప్రీత్ సింహ్ కు ఇవే అభినందనలు. యువకుడు మరియు హుషారయిన శ్రీ లవ్ ప్రీత్ తన శాంత స్వభావం తోను, క్రీడలంటే ఉన్న సమర్పణ భావం తోను అందరిని ప్రభావితులను చేశారు. భావి ప్రయత్నాల లో ఆయన సఫలం కావాలని ఆకాంక్షిస్తున్నాను.’’ అని పేర్కొన్నారు.
ఆర్థిక మంత్రిత్వ శాఖ
కోవిడ్-19 కు వ్యతిరేకంగా పోరాటంలో భారత ఆర్థిక వ్యవస్థకు తోడ్పడటానికి ఆత్మనిర్భర్ భారత్ అభియాన్ కింద కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ప్రకటించిన రెండవ దశ ఆర్ధిక కేటాయింపుల వివరాలు
పిపిటి కోసం దయచేసి ఇక్కడ క్లిక్ చేయండి
(
ఆర్ధిక వ్యవహారాల మంత్రివర్గ సంఘం
ముడి జనుముకు 2022-23 సీజను కు గాను కనీస మద్దతు ధర కు ఆమోదం తెలిపినమంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన ఆర్థిక వ్యవహారాల మంత్రివర్గ సంఘం  ముడి జనుము కు 2022-23 సీజను కు గాను కనీస మద్దతు ధర  కి ఆమోదాన్ని తెలిపింది. వ్యవసాయ వ్యయాలు మరియు ధరల సంఘం చేసిన సిఫారసుల ఆధారం గా ఈ ఆమోదాన్ని తెలపడమైంది.
ముడి జనుము  యొక్క కనీస సమర్థన ధర ను ప్రతి ఒక్క క్వింటాలు కు 4750 రూపాయలు గా నిర్ధారించడం జరిగింది. ఇది ఉత్పాదన యొక్క ఆల్ ఇండియా వెయిటెడ్ ఏవరేజ్ కాస్ట్ పైన 60.53 శాతం లాభానికి పూచీ పడుతున్నది. 2022-23 సీజను కోసం ముడి జనుము కు ప్రకటించిన అటువంటి ఎమ్ఎస్ పి బడ్జెటు 2018-19 లో ప్రభుత్వం ద్వారా ప్రకటించిన ఆల్ ఇండియా వెయిటెడ్ ఏవరేజ్ కాస్ట్ కంటే తక్కువ లో తక్కువ 1.5 రెట్ల స్థాయి లో ఎమ్ఎస్ పి ని ఖరారు చేయాలి అనేటటువంటి సిద్ధాంతాని కి అనుగుణం గా ఉన్నది.
ఇది లాభం రూపం లో కనీసం 50 శాతాని కి బరోసా ను కల్పిస్తుంది. ఇది జనుము ను పండించే వారి కి మెరుగైన ప్రతిఫలాని కి పూచీ పడేటటువంటి చర్య మాత్రమే కాకుండా నాణ్యమైన జనప నార ను ప్రోత్సహించే దిశ లో మహత్త్వపూర్ణమైన, ప్రగతిశీలమైన నిర్ణయాల లోనూ ఒకటి గా ఉంది.
ధర పరం గా సమర్ధన కార్యకలాపాల ను చేపట్టడం కోసం కేంద్ర ప్రభుత్వ నోడల్ ఏజెన్సీ గా పని చేయడాన్ని జూట్ కార్పొరేశన్ ఆఫ్ ఇండియా  కొనసాగించనుంది. మరి ఈ తరహా కార్యకలాపాల నిర్వహణ లో ఏ వైనా నష్టాలు వచ్చాయి అంటే గనక కేంద్ర ప్రభుత్వం పూర్తి స్థాయి లో చెల్లించి భర్తీ చేస్తుంది.
రసాయనాలు, ఎరువుల మంత్రిత్వ శాఖ
2వ గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్ ని రేపు ప్రారంభించనున్న కేంద్ర రసాయనాలు మరియు ఎరువుల మంత్రి
భారతదేశాన్ని గ్లోబల్ కెమికల్ మరియు పెట్రో-కెమికల్ మాన్యుఫ్యాక్చరింగ్ హబ్గా మార్చడం ఈ సదస్సు లక్ష్యం
2వ గ్లోబల్ కెమికల్స్ & పెట్రోకెమికల్స్ మాన్యుఫ్యాక్చరింగ్ హబ్ ని కేంద్ర ఆరోగ్య మరియు కుటుంబ సంక్షేమం, రసాయనాలు & ఎరువుల శాఖ మంత్రి డాక్టర్ మన్సుఖ్ మాండవియా రేపు కేంద్ర కొత్త మరియు పునరుత్పాదక శక్తిశాఖ సహాయ మంత్రి శ్రీ భగవంత్ ఖుబా సమక్షంలో ప్రారంభించనున్నారు.
భారత ప్రభుత్వ కెమికల్స్ & పెట్రోకెమికల్స్ డిపార్ట్మెంట్, కెమికల్స్ & ఫెర్టిలైజర్స్ మినిస్ట్రీ, ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ  సంయుక్తంగా ఫిజిటల్ ఫార్మాట్లో  ఈ కార్యక్రమాన్ని నిర్వహిస్తోంది. ప్రపంచ రసాయన మరియు పెట్రో రసాయన తయారీ కేంద్రంగా భారతదేశాన్ని మార్చడమే సదస్సు లక్ష్యంగా పెట్టుకుంది.
భారత రసాయనాలు మరియు పెట్రో రసాయనాల రంగం యొక్క నిజమైన సామర్థ్యాన్ని ప్రపంచానికి ఈ సమ్మిట్ తెలియజేస్తుంది. కొవిడ్ మహమ్మారి ప్రారంభమైన తర్వాత భారతదేశం ప్రపంచవ్యాప్తంగా పెట్టుబడులకు ప్రాధాన్యత కలిగిన గమ్యస్థానంగా పరిగణించబడుతోంది. జిసిపిఎంహెచ్ యొక్క ఈ ఎడిషన్ భారత ఆర్థిక వ్యవస్థలో వేగంగా అభివృద్ధి చెందుతున్న ఈ ప్రధాన రంగం గురించి గొప్ప అవలోకనాన్ని అందిస్తుంది. పెట్టుబడిదారులు మరియు ఇతర వాటాదారులకు వేదికగా ఉంటుంది. సంస్థల మధ్య ఒప్పందం కుదుర్చుకోవడానికి, సంబంధిత పెట్టుబడి ప్రాంతాలలో సెగ్మెంట్ వారీగా పెట్టుబడి అవకాశాలను హైలైట్ చేయడం మరియు ప్రోత్సహించడం, తద్వారా పరస్పర ప్రయోజనకరమైన మార్గంలో వాణిజ్యం మరియు పెట్టుబడులకు అపారమైన సామర్థ్యాన్ని ఈ సదస్సు అందిస్తుంది.
జిసిపిఎంహెచ్ 2021 సమయంలో పిసిపిఐఆర్ల సామర్థ్యాన్ని అన్వేషించడం మరియు ప్రాంతం, రంగం మరియు ఆర్థిక వ్యవస్థలో సమగ్ర వృద్ధికి మార్గం సుగమం చేయడం వంటి ముఖ్యమైన సమస్యలు; వ్యూహాత్మక ప్రపంచ భాగస్వామ్యాలు; కోవిడ్ అనంతర కాలంలో కెమికల్ & పెట్రోకెమికల్ పరిశ్రమలో అవకాశాల పెరుగుదల; రసాయన మరియు పెట్రోకెమికల్ పరిశ్రమ యొక్క భవిష్యత్తును రూపొందించడంలో పర్యావరణ, సామాజిక మరియు కార్పొరేట్ గవర్నెన్స్ మరియు సర్క్యులర్ ఎకానమీ ప్రాముఖ్యత; ఫీడ్స్టాక్ డైనమిక్స్; కెమికల్స్ & పెట్రోకెమికల్స్ పరిశ్రమలో సరఫరా వ్యవస్థలు; సస్టైనబుల్ గ్రీన్ కెమిస్ట్రీ; మరియు పారిశ్రామిక వేగాన్ని మరియు వృద్ధిని నిలుపుకోవడంలో డిజిటలైజేషన్ పాత్ర గురించి ఇందులో చర్చించబడుతుంది.
ఈ కార్యక్రమాన్ని న్యూఢిల్లీలో కేంద్రమంత్రి ప్రారంభించనున్నారు. ఈ సమావేశానికి ఆంధ్రప్రదేశ్ రాష్ట్ర పరిశ్రమలు, మౌలిక సదుపాయాలు మరియు వాణిజ్య శాఖల మంత్రి శ్రీ మేకపాటి గౌతమ్ రెడ్డి మరియు గౌరవనీయులైన తమిళనాడు ప్రభుత్వ పరిశ్రమల శాఖ మంత్రి తిరు తంగం తెన్నరసు కూడా హాజరుకానున్నారు. ఆంధ్రప్రదేశ్, గుజరాత్, ఒడిశా , రాజస్థాన్ మరియు తమిళనాడులు సమ్మిట్లో భాగస్వామ్య రాష్ట్రాలుగా పాల్గొంటున్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
టీకాల పరీక్ష మరియు బ్యాచ్ విడుదల కోసం సెంట్రల్ డ్రగ్స్ లాబొరేటరీగా పనిచేయనున్న హైదరాబాద్ లోని నేషనల్ ఇనిస్టిట్యూట్ ఆఫ్ యానిమల్ బయోటెక్నాలజీ
వ్యాక్సిన్ అభివృద్ధి మరియు తయారీకి అవసరమైన సౌకర్యాలను కల్పించడానికి కట్టుబడి ఉన్నబయోటెక్నాలజీ విభాగం, శాస్త్ర సాంకేతికమంత్రిత్వ శాఖ
ప్రజా ప్రయోజనాల దృష్ట్యా కోవిడ్ -19 వ్యాప్తిని నివారించి తక్షణ చికిత్స అందించడానికి టీకా బ్యాచ్లను త్వరితగతిన విడుదల చేయడానికి కోవిడ్ -19 వ్యాక్సిన్ల పరీక్షలను నిర్వహించడానికి మరిన్ని సౌకర్యాలను ఏర్పాటు చేయవలసిన అవసరం వుంది. ఈ అవసరాన్ని గుర్తించిన కేంద్రం స్వయం ప్రతిపత్తి కలిగిన సంస్థలుగా పనిచేస్తున్న హైదరాబాద్ లోనినేషనల్ ఇనిస్టిట్యూట్ ఆఫ్ యానిమల్ బయోటెక్నాలజీ,పుణేలోని నేషనల్ సెంటర్ ఫర్ సెల్ సైన్స్ లను సెంట్రల్ డ్రగ్స్ లాబొరేటరీలుగా గుర్తించింది. వీటిలో సౌకర్యాలను అభివృద్ధి చేయడానికి అవసరమైన నిధులను పీఎం-కేర్స్ నుంచి విడుదల చేస్తారు.
దేశంలో టీకాలను అభివృద్ధి చేసి వీటి ఉత్పత్తిని అధిగం చేయడానికి అవసరమైన సౌకర్యాలను కల్పించడానికి బయోటెక్నాలజీ విభాగం, శాస్త్ర సాంకేతికమంత్రిత్వ శాఖ చర్యలను అమలు చేస్తున్నాయి. దీనిలో భాగంగా హైదరాబాద్ లోని నేషనల్ ఇనిస్టిట్యూట్ ఆఫ్ యానిమల్ బయోటెక్నాలజీ,పుణేలోని నేషనల్ సెంటర్ ఫర్ సెల్ సైన్స్ లలో సౌకర్యాలను అభివృద్ధి చేయాలని నిర్ణయించారు.
పీఎం-కేర్స్ నుంచి విడుదల అయిన నిధులతో నేషనల్ ఇనిస్టిట్యూట్ ఆఫ్ యానిమల్ బయోటెక్నాలజీ ప్రయోగశాల కోవిడ్-19 టీకాలను పరీక్షించడానికి సెంట్రల్ డ్రగ్స్ లాబొరేటరీ గా అప్గ్రేడ్ చేయబడింది. హైదరాబాద్లోని ఎన్ఐఎబిలో ఉన్న సదుపాయాన్ని కోవిడ్ -19 వ్యాక్సిన్లను పరీక్షించి, విడుదల చేయడానికి సెంట్రల్ డ్రగ్స్ లాబొరేటరీగా నోటిఫై చేశారు. దీనికి సంబంధించిన గెజిట్ నోటిఫికేషన్ ను ఆరోగ్య మరియు కుటుంబ సంక్షేమ మంత్రిత్వ శాఖ 17 ఆగస్టు 2021 న జారీ చేసింది. పూణేలోని ఎన్సిసిఎస్ 28 జూన్ 2021 న సిడిఎల్గా నోటిఫై చేయబడింది.
రెండు కేంద్రాలు నెలకు సుమారు 60 బ్యాచ్ల టీకాలు పరీక్షిస్తాయని భావిస్తున్నారు. దేశంలోని వ్యాక్సిన్ తయారీ కేంద్రాలుగా గుర్తింపు పొందిన ప్రాంతాల సమీపంలో నూతన సౌకర్యాలు అందుబాటులోకి రావడంతో టీకా తయారీ మరియు సరఫరా కోసం రవాణా సులభతరం అవుతుందని భావిస్తున్నారు. పీఎం -కేర్స్ నుంచి విడుదల అయిన నిధులతో రెండు సంస్థల్లో సౌకర్యాలను అభివృద్ధి చేసి ఆధునిక సాంకేతిక అంశాలను అందుబాటులోకి తీసుకుని వచ్చారు. దేశ అవసరాలను దృష్టిలో ఉంచుకుని అమలు చేసిన ఈ కార్యక్రమాల వల్ల దేశంలో టీకాల కార్యక్రమం మరింత వేగవంతంగా అమలు చేయడానికి అవసరమైన టీకాలు ఉత్పత్తి మరింత పెరిగి టీకాల లభ్యత పెరుగుతుంది.
(Visitor Counter : 189
ప్రధాన మంత్రి కార్యాలయం
వ్యాపార రంగ ప్రముఖుడు శ్రీ ఎలోన్ మస్క్ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ సాంకేతిక విజ్ఞాన రంగం లో అగ్రగామి వ్యక్తి, వ్యాపార రంగ ప్రముఖుడు మరియు టెస్లా ఇంక్. ఎండ్ స్పేస్ ఎక్స్ ల యొక్క సిఇఒ; ట్విటర్ కు యజమాని, సిటిఒ, ఇంకా చెయర్ మన్; బోరింగ్ ఎండ్ ఎక్స్-కార్ప్ ల వ్యవస్థాపకుడు, న్యూరాలింక్ మరియు ఒపెన్ఎఐ ల సహ వ్యవస్థాపకుడైన శ్రీ ఎలోన్ మస్క్ తో యుఎస్ఎ లోని న్యూ యార్క్ లో ఈ రోజు న సమావేశమయ్యారు.
వేరు వేరు రంగాల లో సాంకేతిక విజ్ఞానాన్ని సులభం గాను మరియు తక్కువ ఖర్చు లోను అందుబాటు లోకి తీసుకు వచ్చే దిశ లో ప్రయత్నాల ను చేస్తూ ఉన్నందుకు గాను శ్రీ మస్క్ ను ప్రధాన మంత్రి ప్రశంసించారు. భారతదేశం లో ఇలెక్ట్రిక్ మొబిలిటీ రంగం లో మరియు శరవేగం గా విస్తరిస్తున్న వాణిజ్య తరహా ప్రయోజనాల తో కూడినటువంటి అంతరిక్ష రంగం లో పెట్టుబడుల ను పెట్టేందుకు ఏయే అవకాశాలు ఉన్నదీ అన్వేషించండంటూ శ్రీ మస్క్ ను ప్రధాన మంత్రి ఆహ్వానించారు.
సాంస్కృతిక మంత్రిత్వ శాఖ
సాంస్కృతిక మంత్రిత్వ శాఖ పరిధిలోని పది ప్రభుత్వ మ్యూజియంలు, గ్యాలరీలలోని 2.8 లక్షలకు పైగా కళాఖండాలు ఆన్-లైన్ లో దర్శించడానికి వీలుగా అందుబాటులో ఉన్నాయి : శ్రీ జి. కిషన్ రెడ్డి
కోవిడ్-19 ప్రారంభానికి ముందే, ఏప్రిల్, 2014 నుండి జతాన్ కార్యక్రమం ద్వారా పది  మ్యూజియంలలోని కళాఖండాలను డిజిటలైజేషన్ చేసే పనిని సాంస్కృతిక మంత్రిత్వ శాఖ చేపట్టింది. దీనితో పాటు, మంత్రిత్వ శాఖ 'మ్యూజియం గ్రాంట్ స్కీమ్' అనే పథకాన్ని కూడా నిర్వహిస్తోంది. దేశవ్యాప్తంగా ఉన్న మ్యూజియంలలోని కళా ఖండాలను ఆన్-లైన్ లో దర్శించడానికి, వెబ్-సైట్ లో వాటి చిత్రాలు / జాబితాలను అందుబాటులో ఉంచడానికి వీలుగా, డిజిటలైజ్ చెయ్యడం కోసం రాష్ట్ర ప్రభుత్వాలు, సంఘాలు, స్వయంప్రతిపత్తి సంస్థలు, స్థానిక సంస్థలు, సొసైటీల చట్టం కింద నమోదుదైన ట్రస్టులకు, ఈ పధకం కింద, ఆర్థిక సహాయం అందజేయడం జరుగుతోంది.
http://museumsofindia.gov.in వెబ్-సైట్ ద్వారా ఆన్-లైన్ లో వీక్షించడానికి వీలుగా, 30.06.2021 తేదీ నాటికి, కేంద్ర సాంస్కృతిక మంత్రిత్వ శాఖ పరిధిలోని ప్రభుత్వ మ్యూజియంలు, గ్యాలరీలలో అందుబాటులో ఉన్న కళాఖండాల సంఖ్య క్రింద ఇవ్వబడింది:
|
|
ప్రదర్శనశాల
పేరు
|
|
ఆన్-లైన్ లో అందుబాటులో ఉన్న కళాఖండాల సంఖ్య
|
|
నేషనల్ మ్యూజియం,
న్యూఢిల్లీ
|
|
80997
|
|
ఇండియన్ మ్యూజియం,
కోల్కతా
|
|
46326
|
|
విక్టోరియా మెమోరియల్ హాల్,
కోల్కతా
|
|
26611
|
|
సాలార్ జంగ్ మ్యూజియం,
హైదరాబాద్
|
|
47504
|
|
అలాహాబాద్ మ్యూజియం,
ప్రయాగ్ రాజ్
|
|
61642
|
|
నేషనల్ గ్యాలరీ అఫ్ మోడరన్ ఆర్ట్, న్యూఢిల్లీ
|
|
12902
|
|
నేషనల్ గ్యాలరీ అఫ్ మోడరన్ ఆర్ట్, ముంబాయి
|
|
1460
|
|
నేషనల్ గ్యాలరీ అఫ్ మోడరన్ ఆర్ట్, బెంగళూరు
|
|
534
|
|
ఏ.ఎస్.ఐ. గోవా మ్యూజియం
|
|
701
|
|
ఏ.ఎస్.ఐ.,
నాగార్జున కొండ మ్యూజియం
|
|
8450
|
|
మొత్తం
|
|
287127
ఈ సమాచారాన్ని సాంస్కృతిక శాఖ మంత్రి శ్రీ జి. కిషన్ రెడ్డి ఈ రోజు లోక్సభకు సమర్పించిన లిఖితపూర్వక సమాధానంలో పొందుపరిచారు.
సాంస్కృతిక, పర్యాటక, ఈశాన్య ప్రాంత అభివృద్ధి శాఖల మంత్రి శ్రీ జి. కిషన్ రెడ్డి ఈ రోజు లోక్-సభకు అందజేసిన లిఖితపూర్వక సమాధానంలో ఈ సమాచారాన్ని పొందుపరిచారు.
ఆర్థిక మంత్రిత్వ శాఖ
కర్ణాటకలో ఆదాయం పన్ను శాఖ దాడులు
రహదారుల నిర్మాణం, నీటిపారుదల ప్రాజెక్టుల రంగంలో కార్యకలాపాలు నిర్వహిస్తున్న ఒక ప్రముఖ సంస్థ పై ఆదాయం పన్ను శాఖ అధికారులు 28.10.2021న దాడులు చేసి సోదాలు నిర్వహించారు. ఉత్తర కర్ణాటక వివిధ ప్రాంతాలలో ఈ దాడులు, సోదాలు జరిగాయి.
ముడి పదార్ధాల కొనుగోలు, కూలీల ఖర్చులు, సబ్ కాంట్రాక్టర్లకు చెల్లింపుల రూపంలో సంస్థ తప్పుడు లెక్కలను చూపుతూ లాభాలను తగ్గించి సంస్థ చూపుతున్నదని అధికారులు గుర్తించారు.
ఈ లెక్కల వాస్తవ విలువకు చూపే పలు పత్రాలను అధికారులు స్వాధీనం చేసుకున్నారు. డిజిటల్ రూపంలో ఉన్న ఈ పత్రాలను అధికారులు స్వాధీనం చేసుకున్నారు. వీటిని విశ్లేషించిన అధికారులు సంస్థకు చెందిన ఒక ముఖ్య వ్వక్తికి సదరు ముడి పదార్థాలు సరఫరా చేసిన సంస్థలు / వ్యక్తులు నగదు చెల్లింపులు చేసినట్టు గుర్తించారు. ఈ మొత్తాన్ని సంస్థ లెక్కల్లో చూపలేదు. స్వంత బంధువులు/స్నేహితులు/ఉద్యోగులనే సబ్కాంట్రాక్టర్ల పేరుతో సంస్థ ఉపయోగించుకుంది. వారు ఏ పనిని అమలు చేయలేదని లేదా ఆ పనిని అమలు చేయగల సామర్థ్యం/కలిగి లేరని కూడా అధికారులు గుర్తించారు . ఈ లావాదేవీల ద్వారా సదరు సంస్థ లెక్కలు లేని నగదును ఆర్జిస్తోంది. సోదాలు, దాడుల్లో లెక్కలు చూపని 70 కోట్ల రూపాయల ఆదాయాన్ని ఆర్జించినట్లు అధికారులు గుర్తించారు. దీనిని సదరు సంస్థ కూడా అంగీకరించింది. అధికారులు కేసులో తదుపరి విచారణ సాగిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
1.96 లక్షల కేసులతో 40 రోజుల తరువాత 2 లక్షల లోపుకు పడిపోయిన కరోనా కొత్త కేసులు
చికిత్సలో ఉన్నవారి సంఖ్య 25,86,782 కు తగ్గుదల
ప్రస్తుతం రోజువారీ పాజిటివిటీ 9.54%
ఇప్పటిదాకా దేశవ్యాప్తంగా దాదాపు 20 కోట్ల టీకా డోసులు
18-44 వయోవర్గానికి గత 24 గంటల్లో రికార్డు స్థాయిలో 12.82 లక్షల డోసులు
భారతదేశం కోవిడ్ మీద చేస్తున్న పొరులో ప్రోత్సాహకరమైన సంకేతం కనబరుస్తూ గత 40 రోజుల్లో మొదటి సారిగా కరోనా కొత్త కేసులు 2 లక్షల లోపుకు తగ్గాయి. గత 24 గంటలలో 1,96,427 కేసులు నమోదయ్యాయి. ఏప్రిల్ 14నాడు ఇదే స్థాయిలో 1,84,372 కేసులు నమోదయ్యాయి.
చికిత్సలో ఉన్న కోవిడ్ కేసులు కూడా ప్రస్తుతం 25,86,782 కు తగ్గాయి. మే10న గరిష్ట స్థాయికి చేరుకోగా గత 24 గంటలలో 1,33,934 కేసులు తగ్గాయి. ఇది దేశం మొత్తంలో నమోదైన పాజిటివ్ కేసులలో 9.60%
దేశంలో రోజువారీ కోలుకుంటున్నవారి సంఖ్య కొత్తగా వస్తున్న కేసులకంటే ఎక్కువగా ఉందటం వరుసగా 12 రోజులుగా కొనసాగుతోంది. గత 24 గంటల్లో 3,26,850 మంది కోవిడ్ నుంచి కోలుకున్నారు. ఇప్పటిదాకా దేశవ్యాప్తంగా కొవిడ్ బారి నుంచి బైటపడినవారి సంఖ్య 2,40,54,861 కు చేరింది. జాతీయ స్థాయిలొ కోలుకున్నవారి శాతం 89.26% కు చేరింది. .
గత 24 గంటలలో మొత్తం 20,58,112 కోవిడ్ నిర్థారణ పరీక్షలు జరిగాయి. దీంతో దేశవ్యాప్తంగా ఇప్పటిదాకా జరిపిన పరీక్షల సంఖ్య 33,25,94,176 కు చేరింది. రోజువారీ పాజిటివిటీ ప్రస్తుతం 9.54% కు తగ్గింది.
ఇప్పటివరకు 28,41,151 శిబిరాల ద్వారా 19,85,38,999 టీకా డోసుల పంపిణీ జరిగినట్టు ఈ ఉదయం 7 గంటలకు అందిన సమాచారం తెలియజేస్తోంది. అందులో ఆరోగ్య సిబ్బంది తీసుకున్న 97,79,304 మొదటి డోసులు, 67,18,723 రెండో డోసులు, కోవిడ్ యోధులు తీసుకున్న 1,50,79,964 మొదటి డోసులు, 83,55,982 రెండో డోసులు, 18-44 వయోవర్గం వారు తీసుకున్న 1,19,11,759 మొదటి డోసులు, 45-60 వయోవర్గం వారు తీసుకున్న 6,15,48,484 మొదటి డోసులు, 99,15,278 రెండో డోసులు, 60 ఏళ్ళు పైబడ్డవారు తీసుకున్న 5,69,15,863 మొదటి డోసులు, 1,83,13,642 రెండొ డోసులు ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
97,79,304
|
|
రెండవ డోస్
|
|
67,18,723
|
|
కోవిడ్ యోధులు
|
|
మొదటి డోస్
|
|
1,50,79,964
|
|
రెండవ డోస్
|
|
83,55,982
|
|
18-44 వయోవర్గం
|
|
మొదటి డోస్
|
|
1,19,11,759
|
|
45-60 వయోవర్గం
|
|
మొదటి డోస్
|
|
6,15,48,484
|
|
రెండవ డోస్
|
|
99,15,278
|
|
60 పైబడ్డవారు
|
|
మొదటి డోస్
|
|
5,69,15,863
|
|
రెండవ డోస్
|
|
1,83,13,642
|
|
మొత్తం
|
|
19,85,38,999
గత 24 గంటలలో 18-44 వయోవర్గానికి 12.82 లక్షల కోవిడ్ టీకా డోసులిచ్చారు. మే 1 న ఈ వయోవర్గానికి టీకాలు మొదలు కాగా ఇప్పటివరకు ఇది రికార్డు.
యువజన వ్యవహారాలు, క్రీడల మంత్రిత్వ శాఖ
2023 జనవరి 6వ తేదీన జరిగే వై 20 సమ్మిట్ ఇండియా యొక్క కర్టెన్ రైజర్ కార్యక్రమంలో వై 20 శిఖరాగ్ర సదస్సు థీమ్ లు, లోగో మరియు వెబ్ సైట్ ను ఆవిష్కరించనున్న కేంద్ర మంత్రి శ్రీ అనురాగ్ సింగ్ ఠాకూర్. ప్రపంచ యువ నాయకత్వం మరియు భాగస్వామ్యం పై దృష్టి సారించనున్న వై 20 కార్యక్రమాలు
ముఖ్య అంశాలు :రాబోయే 8 నెలల పాటు, ఐదు వై 20  అంశాలపై ప్రీ సమ్మిట్ లతో పాటు తుది యూత్ -20 శిఖరాగ్ర సమావేశం భారతదేశంలోని వివిధ విశ్వవిద్యాలయాలలో వివిధ అంశాలపై చర్చలు మరియు సెమినార్ల నిర్వహణప్రపంచవ్యాప్తంగా ఉన్న యువ నాయకులను ఏకతాటిపైకి తీసుకురావడం మరియు మెరుగైన రేపటి కోసం ఆలోచనలు చర్చించడం మరియు కార్యాచరణ కోసం ప్రణాళిక రూపొందించే అంశంపై ప్రధానంగా దృష్టి సారించనున్న భారతదేశం
..
2023 జనవరి 6న ఆకాశవాణి రంగ్ భవన్ లో జరగనున్న వై 20 సమ్మిట్ ఇండియా కర్టెన్ రైజర్ కార్యక్రమంలో వై 20 శిఖరాగ్ర సదస్సు థీమ్ లు, లోగో మరియు వెబ్ సైట్ ను కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ ఆవిష్కరించనున్నారు. వై 20 సదస్సుకు భారత్ ఆతిథ్యం ఇవ్వడం ఇదే తొలిసారి.
జనవరి 6వ తేదీ కార్యక్రమంలో రెండు కార్యక్రమాలు జరుగుతాయి. మొదటి కార్యక్రమంలో యువజన వ్యవహారాలు మరియు క్రీడల శాఖ మంత్రి శ్రీ అనురాగ్ సింగ్ ఠాకూర్ లోగో ను ఆవిష్కరించి , వెబ్ సైట్ ప్రారంభించి , థీమ్ విడుదల చేస్తారు. రెండో కార్యక్రమంలో చర్చా గోస్థులు  జరుగుతాయి. భారతదేశం తన యువ జనాభాను సూపర్ పవర్ గా ఎలా ఉపయోగించుకోవచ్చు అన్న అంశంపై చర్చలు జరుగుతాయి. చర్చలో పాల్గొనే నిపుణులు తమ వ్యక్తిగత విజయ గాథలు వివరిస్తారు.
యూత్ 20 ఎంగేజ్ మెంట్ గ్రూప్ లో ప్రపంచవ్యాప్తంగా ఉన్న యువ నాయకులను ఏకతాటిపైకి తీసుకురావడం మరియు మెరుగైన రేపటి కోసం ఆలోచనలు చర్చించడం మరియు కార్యాచరణ కోసం ప్రణాళిక రూపొందించే అంశంపై ప్రధానంగా దృష్టి సారించాలని భారతదేశం నిర్ణయించింది.వై 20 అధ్యక్ష హోదాలో ప్రపంచ యువ నాయకత్వం మరియు భాగస్వామ్యం పై దృష్టి సారించి కార్యక్రమాలు నిర్వహించాలని నిర్ణయించారు.
ప్రధాన యూత్ -20 సదస్సు నిర్వహణకు ముందు రాబోయే 8 నెలల పాటు ఐదు అంశాలపై ప్రీ సమ్మిట్ లతో పాటు, దేశం వివిధ విశ్వవిద్యాలయాల్లో చర్చలు మరియు సెమినార్లు జరుగుతాయి.
భారతదేశానికి, జి 20 ప్రెసిడెన్సీ 25 సంవత్సరాల "అమృత్ కాల్" ప్రారంభాన్ని కూడా సూచిస్తుంది, 2022 ఆగస్టు 15న స్వాతంత్ర్యం 75 వ వార్షికోత్సవం రోజున ప్రారంభమైంది. స్వాతంత్ర్య శతాబ్ది ఉత్సవాల వరకు జరుగుతుంది. భవిష్యత్తు, సంపన్న, సమ్మిళిత మరియు అభివృద్ధి చెందిన సమాజం వైపు, ప్రజల అవసరాల మేరకు విధానాలు అమలు చేసే అంశాలకు ప్రాధాన్యత లభిస్తుంది. వసుధైక కుటుంబం భావనతో కూడిన సమగ్ర అభివృద్ధి సాధించడానికి అంతర్జాతీయ స్థాయిలో ఆచరణీయ పరిష్కారాలను కనుగొనడంలో భారతదేశం ముఖ్యమైన పాత్ర పోషిస్తోంది
హోం మంత్రిత్వ శాఖ
స్ట్రక్చరల్ రిఫార్మ్స్ కేంద్ర ఆర్థిక మంత్రి ప్రకటించిన నిర్మాణాత్మక సంస్కరణలను ప్రశంసించిన కేంద్ర హో్ంమంత్రి అమిత్ షా
బలమైన,భద్రమైన,సాధికారత కలిగిన భారత్, ప్రధానమంత్రి శ్రీ నరేంద్ర మోదీ ముందున్నఅత్యంత ప్రాధాన్యతా అంశం: అమిత్ షా
ప్రధానమంత్రి శ్రీ నరేంద్ర మోదీ మంత్రమైన రిఫ్మార్మ్, పెర్ఫార్మ్, ట్రాన్స్ఫార్మ్ అనది గత 6 సంవత్సరాలుగా భారత దేశ అద్భుత ప్రగతికి కీలకంగా ఉంటూ వచ్చింది.: హోంమంత్రి
కేంద్ర ఆర్థిక మంత్రి శ్రీమతి నిర్మలాసీతారామన్ ఈరోజు ప్రకటించిన నిర్మాణాత్మక సంస్కరణలను కేంద్ర హోంమంత్రి శ్రీ అమిత్ షా ప్రశంసించారు. ఈరోజు ప్రకటించిన కీలక నిర్ణయాలకు సంబంధించి ప్రధానమంత్రి శ్రీ నరేంద్ర మోడీకి, కేంద్ర ఆర్థిక మంత్రి శ్రీమతి నిర్మలా సీతారమన్ కు కృతజ్ఞతలు తెలుపుకుంటున్నాన్నారు ఈ నిర్ణయాలు తప్పకుండా మన ఆర్థిక వ్యవస్థను , అలాగే ఆత్మనిర్భర బారత్ దిశగా మనం సాగిస్తున్న కృషిని బలోపేతం చేస్తాయని ఆయన అన్నారు. ప్రధానమంత్రి శ్రీ నరేంద్ర మోదీ మంత్రమైన రిఫార్మ్, పెర్ఫార్మ్, ట్రాన్స్ఫార్మ్ లు గత 6 సంవత్సరాలలో భారత్ అద్భుత ప్రగతికి కీలకంగా వ్యవహరించాయని ఆయన అన్నారు.
(బొగ్గు రంగంలో భారతదేశాన్ని స్వయం సమృద్ధం చేసేందుకు మున్నెన్నడూ లేని రీతిలో తీసుకున్న చర్యలకు ఆయన ప్రధానమంత్రిని అభినందించారు. బొగ్గురంగంలో మౌలిక సదుపాయాల అభివృద్దికి రూ 50,000 కోట్ల రూపాయల నిధి ఏర్పాటు, వాణిజ్య మైనింగ్ ప్రారంభం వంటివి స్వాగతించదగిన విధానపరమైన సంస్కరణలని ఆయన అన్నారు. ఇవి ఈ రంగంలో మరింత పోటీ, పారదర్శకతను తీసుకురానున్నాయన్నారు.
"రక్షణ తయారీ రంగంలో విదేశీ ప్రత్యక్ష పెట్టుబడులు  పరిమితిని 74 శాతానికి పెంచడం , ఎంపికచేసిన ఆయుధాలు, ప్లాట్ఫారమ్ల దిగుమతిని ఆయా సంవత్సరాల వారీగా రూపొందించిన టైమటేబుల్ ప్రకారం నిషేధించడం 'మేక్ ఇన్ ఇండియాను బలోపేతం చేస్తుంది. అలాగే మన దిగుమతి భారాన్ని తగ్గిస్తుంది". బలమైన, సురక్షితమైన , సాధికారత కలిగిన భారతదేశం, శ్రీ నరేంద్ర మోడీ ప్రభుత్వం ముందున్న అత్యంత ప్రాధాన్యతా అంశమని , హోంమంత్రి అన్నారు.
ఏవియేషన్ రంగానికి ఊపునిచ్చే భవిష్యత్ నిర్ణయాలకు , ప్రధానమంత్రి శ్రీ నరేంద్ర మోడీకి, హోంమంత్రి శ్రీ అమిత్ షా కృతజ్ఞతలు తెలిపారు. "ఎయిర్ స్పేస్ వినియోగంపై ఆంక్షలను సడలించడం ద్వారా, మన విమానయాన రంగానికి సంవత్సరానికి సుమారు 1000 కోట్ల రూపాయలు లబ్ధి చేకూరుతుంది. అంతేకాకుండా, భారతదేశాన్నిఎయిర్ క్రాఫ్ట్ MRO కోసం ప్రపంచ హబ్ గా మార్చడానికి ఎం.ఆర్.ఒ కోసం పన్ను విధానాలను హేతుబద్ధం చేయడం జరిగింది" అని ఆయన అన్నారు.
అంతరిక్ష, సామాజిక మౌలిక సదుపాయాల అభివృద్ధి రంగంలో ప్రైవేటు రంగాల ఉనికిని పెంచే నిర్ణయం గురించి హోంమంత్రి మాట్లాడుతూ, సామాజిక మౌలిక సదుపాయాలలో ప్రైవేటు రంగ పెట్టుబడులను పెంచడానికి రూ .8100 కోట్లు పునరుద్ధరించిన వయబిలిటీ గ్యాప్ ఫండింగ్ వంటి ఈరోజు తీసుకున్న నిర్ణయాలకు ప్రధాని శ్రీ నరేంద్ర మోదీని నేను అభినందిస్తున్నాను అని శ్రీ అమిత్ షా అన్నారు. అంతరిక్ష కార్యకలాపాల్లో ప్రైవేటు రంగం పాల్గొనడాన్ని ప్రోత్సహించడం ద్వారా వారు భారతదేశ అంతరిక్ష ప్రయాణంలో సహ ప్రయాణికులు కావచ్చునని ఆయన అన్నారు.
వాణిజ్యం, పరిశ్రమల మంత్రిత్వ శాఖ
ఒక జిల్లా ఒక ఉత్పత్తి భావనతో స్వదేశీ తయారీకి ప్రోత్సాహం
ఆత్మనిర్భర్ భారత్ లక్ష్యసాధన దిశగా, జిల్లాల సిసలైన సామర్థ్యాలను సమర్థంగా వాడుకునేందుకు, ఆర్థిక ప్రగతిని పెంపొందించేందుకు, ఉపాధికల్పనకు, గ్రామీణరంగంలో ఔత్సాహిక పారిశ్రామిక, వ్యవస్థాపనా స్వభావాన్ని పరిపుష్టం చేసేందుకు ఒక జిల్లా, ఒక ఉత్పత్తి  అనే భావన సమర్థంగా పనిచేస్తుంది.. స్వదేశీ తయారీని ప్రోత్సహించే గణనీయమైన పరివర్తన చర్యగా దీన్ని పేర్కొనవచ్చు. ఇందుకు సంబంధించి అన్ని రాష్ట్రాలు, కేంద్ర పాలిత ప్రాంతాలతో 2020, ఆగస్టు 27న ఒక చర్చ జరిగింది. ఒక జిల్లా ఒక ఉత్పత్తి అనే స్ఫూర్తి అమలు విషయమై చర్చించేందుకు ఈ కార్యక్రమాన్ని ఏర్పాటు చేశారు. ఒక జిల్లా ఒక ఉత్పత్తి అనే భావనను ముందుకు తీసుకుపోయే అంశంపై పారిశ్రామిక, అంతర్జాతీయ వాణిజ్య ప్రోత్సాహక శాఖ  ఎంతో కసరత్తు చేస్తోంది.
ఒక జిల్లా, ఒక ఉత్పత్తి కార్యక్రమాన్ని ప్రోత్సహించే విషయమై, వాణిజ్య శాఖ మరిన్ని చర్యలు తీసుకుంటోంది. డైరెక్టర్ జనరల్  ద్వారా వివిధ రాష్ట్రాల సంస్థలతో, కేంద్ర ప్రభుత్వ సంస్థలతో విదేశీ వాణిజ్య విభాగం చర్చలు, సంప్రదింపులు జరుపుతోంది. జిల్లాలో ఎగుమతి చేయదగిన ఉత్పత్తులను గుర్తించడం, సదరు ఉత్పాదనల ఎగుమతిలో ఎదురయ్యే ఆటంకాలను తొలగించడం, తయారీ ప్రక్రియకు ఊతం ఇచ్చేందుకు వీలుగా స్థానిక ఎగుమతిదారులను, తయారీదార్లను ప్రోత్సహించడం, విదేశాల్లో సదరు ఉత్పత్తులను తీసుకునే కొనుగోలుదార్లను కనుక్కోవడం, జిల్లాలో తయారీ, సేవా పరిశ్రమను ప్రోత్సహించడం, జిల్లాలో ఉపాధి కల్పనను పెంపొందించడం తదితర చర్యలతో దేశంలోని ప్రతి జిల్లాను ఎగుమతి కేంద్రంగా తీర్చిదిద్దడమే ఈ కార్యక్రమ ఉద్దేశం.
దీనికి తోడు ఒక జిల్లా ఒక ఉత్పత్తి కార్యక్రమాన్ని ముందుకు తీసుకెళ్లేందుకు జిల్లా ఎగుమతి ప్తోత్సాహక కమిటీ  పేరిట ఒక సంస్థాగతమైన యంత్రాగాన్ని ఏర్పాటు చేస్తున్నారు. జిల్లా మెజిస్ట్రేట్/కలెక్టర్/ డి.సి./జిల్లా అభివృద్ధి అధికారి ఈ కమిటీకి అధ్యక్ష్యత వహిస్తారు. విదేశీ వాణిజ్య వ్యవహారాల డైరెక్టర్ జనరల్ పర్యవేక్షణలో పనిచేసే ప్రాంతీయ అధికారి ఈ కమిటీకి సహాధ్యక్షుడుగా వ్యవహరిస్తారు. ఎగుమతి వ్యవహారానికి సంబంధించిన ఆయా జిల్లాల ప్రత్యేక కార్యాచరణ ప్రణాళికలను తయారు చేయడం జిల్లాల ఎగుమతుల ప్రోత్సాహ కమిటీలు నిర్వర్తించవలసిన ప్రధాన కార్యక్రమం. కేంద్ర ప్రభుత్వం, రాష్ట్రం, జిల్లా స్థాయిల్లో సంబంధిత భాగస్వామ్య వర్గాలతో కలసి ఈ ప్రణాళికలను రూపొందించవలసి ఉంటుంది.
ఇందుకు సంబంధించి, డి.జి.ఎఫ్.టి. వెబ్ సైట్ తో అనుసంధానించే ఒక వైబ్ పోర్టల్ ను కూడా రూపొందించారు. ఆయా జిల్లాల్లో ఎగుమతికి అవకాశం, ఆస్కారం ఉన్న ఉత్పత్తుల సమాచారాన్ని అంతటినీ పొందుపరుచేందుకు వీలుగా ఈ పోర్టల్ ఉంటుంది. ఇప్పటికే రూపకల్పన పూర్తయిన ఈ పోర్టల్ ఇపుడు ప్రయోగాత్మక దశలో ఉంది. వివిధ జిల్లాల్లో,..ఎగుమతికి అవకాశాలున్న ఉత్పత్తులను గుర్తించే ప్రక్రియ దేశవ్యాప్తంగా జరుగుతోంది. అందుకు తగినట్టుగానే ఆయా రాష్ట్రాల ఎగుమతి వ్యూహాలు తయారవుతున్నాయి.
కేంద్ర వాణిజ్య, పరిశ్రమల శాఖ మంత్రి పీయూష్ గోయెల్ ఈ రోజు రాజ్యసభకు ఇచ్చిన లిఖితపూర్వక సమాధానంలో ఈ సమాచారం తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
96.82 కోట్ల డోసులను దాటిన భారతదేశ కొవిడ్-19 టీకా కార్యక్రమం
98.07 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 18,987 కొత్త కేసులు నమోదు
మొత్తం కేసుల్లో క్రియాశీల కేసులు  0.61 శాతం
వారపు పాజిటివిటీ రేటు  గత 111 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 96.82 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 35,66,347 డోసులతో కలిపి, 96.82 కోట్ల డోసులను  టీకా కార్యక్రమం అధిగమించింది. 94,82,108 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,75,639
|
|
రెండో డోసు
|
|
90,58,495
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,60,413
|
|
రెండో డోసు
|
|
1,54,56,207
|
|
18-44 ఏళ్ల వారు
|
|
మొదటి డోసు
|
|
39,01,04,011
|
|
రెండో డోసు
|
|
10,70,45,167
|
|
45-59 ఏళ్ల వారు
|
|
మొదటి డోసు
|
|
16,69,84,547
|
|
రెండో డోసు
|
|
8,49,05,479
|
|
60 ఏళ్లు పైబడినవారు
|
|
మొదటి డోసు
|
|
10,53,36,375
|
|
రెండో డోసు
|
|
6,05,94,664
|
|
మొత్తం
|
|
96,82,20,997
గత 24 గంటల్లో 19,808 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,33,62,709 కు పెరిగింది.
దేశవ్యాప్త రికవరీ రేటు 98.07 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 109వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 18,987 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,06,586. ఇది 215 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.61 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,01,083 పరీక్షలు చేశారు. దేశవ్యాప్తంగా ఇప్పటివరకు 58.76 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.44 శాతంగా ఉంది. గత 111 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.46 శాతంగా ఉంది. రోజువారీ పాజిటివిటీ రేటు గత 45 రోజులుగా 3 శాతం కంటే తక్కువగా, 128 రోజులుగా 5 శాతం కంటే తక్కువగా నమోదవుతోంది.